بیوقوفیاں

بیوقوفیاں  2014ء میں ریلیز ہوئی بالی وڈ کی ایک رومانی ڈراما فلم ہے جس کی ہدایتکاری کے فرائض نوپور استھنا نے انجام دیے ہیں اور حبیب فیصل نے اس فلم کو لکھا ہے۔ آدتیہ چوپڑا نے یش راج فلمز کے بینر تلے اسے پروڈیوز کیا ہے۔ اس فلم میں کلیدی کردار میں ایوشمان کھرانہ، سونم کپور اور رشی کپور ہیں۔ یہ فلم 14 مارچ 2014ء کو بھارتی کے سنیما گھروں میں ریلیز ہوئی مگر باکس آفس پر کچھ خاص کمال نہیں دکھا پائی۔

 پلاٹ 
موہت چڈا (ایوشمان کھرانہ) دفتر میں ترقی پا کر جونئر ایگزیکیوٹیو سے سینئر ایگکیوٹیو بن جاتا ہے اور اسی خوشی میں اپنی محبوبہ مایرہ سہگل (سونم کپور) کو ظہرانہ کے لیے مدعو کرتا ہے جہاں اس س شادی کی خواہش کا اظہار کرتا ہے۔ مایرہ کے والد وی کے سہگل (رشی کپور) ایک حکومتی ادارہ میں ملازم ہیں اور اپنی نوکری کے آخری ایام گن رہے ہیں۔ وہ دونوں کی شادی سے راضی نہیں ہیں کیونکہ وہ کسی مالدار داماد کی تلاش میں ہیں جبکہ موہت ایک اوسط طبقہ کا نوکری کرنے والا لڑکا ہے۔ تاہم دونون کی ضد پر وہ اس شرط پر مانتا ہے کہ اگر موہت اس کی شرطوں پر کھرا اترا کہ وہ ہاں کر دے گا۔ اس دوران موہت کی نوکری چلی جاتی ہے لیکن وہ وی کے کے ساتھ وقت گزارنے لگتا ہے، اس کے ساتھ اسکواش کھیلتا ہے۔ سرکاری نوکری کے ریٹائرمنٹ کے بعد موہت اسے نئی نوکری کی صلاح دیتا ہے اور اس کی مدد بھی کرتا ہے۔ اور اس طرح دونوں میں خوب بننے لگتی ہے۔
ادھر موہت کی نوکری چلے جانے کے بعد وہ قلاش ہو جاتا ہے اور اپنی محبوبہ کے پیسے ہر گزارہ کرتا ہے مگر محوبہ بھی ہاتھ کھینچ لیتی ہے۔ وہ مزید پریشان ہوتا ہے۔ گھر کا کرایہ اور دیگر اخراجات کے دباو میں وہ کار بیچ دیتا ہے۔ پیسہ کو لے کر محبوبہ سے جھگڑا بھی ہوتا ہے لہذا وہ اس کے سارے پیسے لوٹا دیتا ہے اور خود ایک عالی شان فلیٹ کو چھوڑ کر اوسط درجہ کے گھر میں منتقل ہو جاتا ہے۔ ادھر مایرہ کو ترقی ملتی ہے اور وہ دبئی چلی جاتی ہے۔

 کردار 
 ایوشمان کھرانہ- موہت چڈا
 سونم کپور- مایرہ سہگل
 رشی کپور- وی کے سہگل

 پروڈکشن 
دسمبر 2012ء میں فلم کے بنانے کا اعلان ہوا۔ حبیب فیصل نے فلم کی کہانی لکھی اور نوپور استھنا کے فلم ڈائریکٹ کی۔

یہ فلم زندگی کے ایک پہلو کو بیان کرتی ہے جس میں ہیرو اور ہیروئن شدید عشق میں مبتلا ہیں دونوں نوکری اور پیسوں کو لے کر جھگڑ پڑتے ہیں۔ ادھر لڑکی کا باپ شادی کو راضی نہیں ہوتا ہے۔

دسمبر 2012ء میں ایوشمان، سونم اور رشی کپور کو کاسٹ کر لیا گیا۔

فروری 2013ء کو فلمسازی کا کام شروع ہوا فلم کے زیادہ تر مناظر گرو گرام اور دہلی میں فلمائے گئے مگر مناظر [دبئی]] میں بھی فلمائے گئے۔

 حوالہ جات 

زمرہ:2010ء کی دہائی کی رومانوی مزاحیہ فلمیں
زمرہ:2010ء کی دہائی کی ہندی زبان کی فلمیں
زمرہ:2014ء کی فلمیں
زمرہ:بھارتی رومانوی مزاحیہ فلمیں
زمرہ:بھارتی فلمیں
زمرہ:دبئی میں عکس بند فلمیں
زمرہ:دہلی میں عکس بند فلمیں
زمرہ:یش راج فلمز کی فلمیں
زمرہ:ہندی زبان کی فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:2014ء کی مزاحیہ فلمیں
زمرہ:ویکی ڈیٹا سے مختلف مختصر وضاحت
زمرہ:2010ء کی دہائی کی بھارتی فلمیں